den montcost gheveˀ enˀ tgoidshuys de dachueˀn betaleˀ uutgesceiden
tot geheelen nuwen huysen dair af sal de wynne allessins onge
houdeˀ sijn Item sal de wynne voirscrˀ alle stoffe diemen tot
den huysen voirscrˀ behoeveˀ sal aenhalen om de huyse mede te
maken Itˀ sal de voirsˀ wynne alle de huyse houden van wandeˀ
vandˀ underster rijkelen nederwˀt op sijneˀ cost Item sal de voirscrˀ
wynne alle de waterleyen oft vlieten enˀ alle strateˀ enˀ weghen
aende voirsˀ goede sijnde enˀ liggenˀ maken enˀ houden wel ende
loflic gelijc reengenoeteˀ op sijneˀ cost sonder cortsel van des
vorsˀ steet Itˀ sal de voirscrˀ oˀ wynne alle jaeˀ setten aende opde
voirsˀ goede twintich willegen levendˀ poeten binneˀ der maent
van merte ende verdoernen die jeghen die beesteˀ Itˀ sal de vorsˀ
wynne moigen afhouwen alle verdroichde ooftboomeˀ ende
willeghen enˀ voir elke vˀdroechde twee levende poeteˀ vanden
selveˀ sape weder setten ende vˀdoirnen binneˀ der maent van mˀte
als voeˀ Item sal de voirsˀ wynne den voirganc houdeˀ van
willegeˀ dat hij nyet en myndeˀ noch en vergae Item sal de voirsˀ
wynne allet goet dat opte voirsˀ goede wassen sal int voirsˀ hof
moteˀ bringen enˀ dat aldair slijteˀ enˀ te meste makeˀ met sijneˀ beesteˀ
enˀ dat mest uutvueˀn ten behoirliken tide opdie lande voirsˀ tslants
meesteˀ pˀfite alsoe wel opde veerste als opde naeste Itˀ sal de vorsˀ
wynne alle de lande vandˀ vorsˀ hove wel enˀ loflic wynneˀ
erveˀ enˀ mesteˀ ghelic reengenoeteˀ boveˀ enˀ benedeˀ vier oft
zesse reengenoeteˀ verre Ende vorsˀ lande ten ynde van
sijneˀ tˀmijne lateˀ gelijc hijse vindt tsijneˀ aencomeˀ Te weten
seven boendeˀ met rogge besaeyt twee boendˀ met tarwen op
vier getidege voreˀ enˀ elf boendˀ lants stortteˀ dˀ af besaeyt i
dach met ghersteˀ drie vierdel lants met erweteˀ besaeyt op
drie getidege voreˀ ende acht enˀ een half boender enˀ een
vierdel lants al besaeyt met evenˀ op twee getideghe voreˀ
Itˀ omtriˀt tweelf boender braken die al eens om gedaen Iteˀ sal
de voirsˀ wynne tot sijneˀ lesteˀ jaeˀ enˀ afscheidenˀ allet mest int
voirsˀ hof sijnde uutvuen tot meyeˀ opde vorsˀ lande vandˀ voirsˀ
qlibˀ x
dbat
p